Իմիջիայլոց, բավական հետաքրքիր է նաև այն, որ ընդդիմության ոչ ամբողջ սպեկտրն էր ներկայացված այս ընտրություններում: Հասարակությունը ներքին ինքնակազմակերպման, ներքին ինտուիտիվ մեխանիզմով որոշեց, որ ընդդիմադիր թեկնածուներից նախապատվելին Րաֆֆի Հովհաննիսյանն է, և ինչ-որ իմաստով իր ուժը կենտրոնացրեց այդ թեկնածուի հետևում: Դա ևս շատ հետաքրքիր էֆեկտ է: Ընտրություններից առաջ մենք խոսում էինք, որ այս ընտրություններին ապատիան է նախորդում, որ այս ընտրություններն ամենայն հավանականությամբ կլինեն շինծու... Չեղան շինծու ընտրություններ, եղան իսկական ընտրություններ, որովհետև հասարակությունը հասկացավ այսպես ասած՝ ընտրական բևեռները և ընտրություն կատարեց: